Suomalaisen elinikäinen energiankulutus eri polttoaineilla mitattuna. Nykykulutuksella yksi suomalainen käyttää noin 185 kWh primäärienergiaa päivässä ja vuodessa kuluu siten noin 67 megawattituntia. Jos elämme keskimäärin 80 vuotiaaksi, koko elämän aikana ehdimme käyttää keskimäärin 5400 megawattituntia eli noin 5840 m3 turvetta tai 1,26 litraa Hanhikivi 1 –laitoksessa käytettävää uraania. Kuvitus: Ferry
Vesivoima, tuulivoima ja aurinkoenergia eivät itsessään käytä polttoaineita, vaan keräävät energiaa ympäristössä olevista energiavirroista. Kokoluokka-arvioita voi kuitenkin tehdä. Alla oletamme että sähkö korvaa muuta energiaa yksi yhteen. Todellisuudessa sähkö on usein hyödyllisempää kuin muu energia (paitsi ajoneuvoissa joihin tarvitaan nestepolttoainetta), joten vertailu on siltä osin hieman pessimistinen. Toisaalta vertailussa on vuosituotanto, joten optimistisesti se olettaa, että tuulen ja auringon tuotanto vastaa ihmisten energian kysyntää.
Yksi kolmen megawatin tuulivoimala (keskiteho noin 1 MW) riittääkattamaan noin 150 henkilön energiatarpeen.
Huom: Juttuun on turpeen ja puun energiatiheyksiin liittyen lipsahtanut epäjohdonmukaisuus. Jutussa puulla on käytetty energiatiheyttä per kiintokuutiometri, mutta turpeella per irtokuutiometri. Todellisuudessa turpeen energiatiheys per tilavuus on yleensä hieman parempi kuin puun. Biopolttoaineiden, kuten turpeen ja puun, energiatiheyksien vertailu on monimutkaista, sillä erilaiset jakeet ja niiden kosteusprosentit vaikuttavat valtavasti.